Agnes Bakkevig

Agnes Bakkevig (1910–1992) var en husmor og politiker (Høyre) fra Bergen som var vararepresentant til Stortinget fra Bergen i tre perioder 1961–1973, og fast møtende stortingsrepresentant sommeren 1966, etter at Edvard Hambro var utnevnt til ambassadør.

Bakkevig var bystyremedlem i Bergen 1959-1963, satt 12 år i skolestyret og hadde andre kommunale verv. Hun var  nestleder i Høyrekvinners Landsforbund 1962–1970, og derved medlem i Høyres landsstyre 1966-1970.

Hun var født i Oslo, og tok i ungdommen handelsskole og Statens håndverks- og kunstindustriskole og hadde kontorjobb før hun i 1934 ble husmor. Hun giftet seg i 1934 med advokat og forretningsfører Knut Bakkevig (1902-1972). De fikk tre barn, blant dem Knut Bakkevig.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Bergen
Stortingsrepresentanter 1965–1969